เรื่องร้องเรียน (ร้องเรียน,คนจรจัด,แสงสว่าง,ความปลอดภัย) วันที่ 2023-09-26 06:27:52 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039162
ขอความอนุเคราะห์ให้ติดตั้งเสาไฟฟ้าและดวงไฟฟ้าส่องสว่างริมทาง บริเวณ ภายในสวนหย่อม (ไม่ทราบชื่อ) ซอยสมเด็จพระเจ้าตากสิน 30 แขวงบุคคโล เขตธนบุรี กรุงเทพมหานคร จุดสังเกต เข้าซอยฯไประยะทางประมาณ 100 เมตร จะพบกับสวนหย่อมตั้งอยู่ทางด้านขวามือ เนื่องจากภายในสวนหย่อมนั้น ไม่มีการติดตั้งเสาไฟฟ้า และดวงไฟฟ้าสำหรับส่องสว่างริมทาง ทำให้บริเวณดังกล่าวมืดมาก และมักจะมีกลุ่มคนเร่ร่อนเข้ามามั่วสุม ก่อเหตุการณ์ลักขโมยและวิ่งราวทรัพย์สินจากประชาชนที่สัญจรผ่าน ซึ่งปัจจุบัน (วันที่ 25 กันยายน 2566 เวลาประมาณ 19.00 น.) เกิดเหตุการณ์วิ่งราวโทรศัพท์ และทำร้ายผู้เสียหาย ส่งผลให้ประชาชนที่อาศัยอยู่ในบริเวณดังกล่าวได้รับความเดือดร้อนและเกิดความหวาดกลัว อีกทั้งเกรงว่า จะก่อให้เกิดอันตรายต่อชีวิตและทรัพย์สิน ประสบปัญหามาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata